Tatoeba sentences — language code: ber
S axxam-nsen ara terremt akken ad d-nexḍeb yelli-tsen Ṭawes i Yidir-nneɣ.
D nekk ara kent-yawin.
Ig Rebbi ad aɣ-ddun deg lebɣi yimrabḍen n At Ccurafa.
Ad ǧǧen ad idiren akken sin n yimdanen yemsebɣan s tidet.
Tawacult n At Umalu, tekker-d zik mi d-yuweḍ wass n lḥedd.
Tebda-d lgarra tesxicliw-d maca yugar-itt yiṭij.
Akka i d ussan n taggara n wayyur n mayyu.
Akken neqqar : « Iṭij d lgerra, tameɣra n wuccen telha » mi ara mlilent snat n tlufa d tinemgalin…
Ur tufiḍ d acu i d-uwiɣ yid-i.
Teḍra yid-s amzun yedderwec deg wakken yeḥzen.
Ttrebbin lmal.
Xeddmen tafellaḥt.
Llan wid yettinigen ɣer tmurt n Fransa.
Ulac axxam ur nesɛi ara ulamma yiwet n taɣaḍt i tuẓẓga n uyefki.
Tameṭṭut timnifrit yettrebbin lṭufan, ma yella iruḥ-as uyefki ur as-d-ittnuj ara, tettakk i mmi-s akken ad yimɣur, ayefki n taɣaḍt.
Acemma n uḥulfu-s, ama d lferḥ ama d lqerḥ, ur t-id-yesskan ad t-walin medden.
Iɣersiwen yezdin addaynin d ulli, izamaren, taɣaḍt d yiɣiden d tɣidaḍ ma turew, aɣyul d tyuga n yizgaren deg kra n yixxamen kan ur nxuss.
Aɣyul d yiwen n uɣersiw assebri, segmi ara d-yekker alamma yemmut netta d aɛebbi.
Iberdan ḍeyqen, ssawnen, ala zzayla-a i itewlen ad tɛeddi syin akken ad tessiweḍ ayen ara as-ɛebbin deg tal tamsalt, ladɣa tin n lebni n yixxamen.
Akli, argaz n Cabḥa mazal-it d ilemẓi.
Deg tiddi d alemmas n yirgazen.
Seg cwiṭ n sser, ur t-iɣull ara Rebbi.
Yefka-as azal-is swayes ara yeččar tiṭ i tmeṭṭut-is ur t-nessin ara almi i tt-yuɣ tedda-d d tislit s axxam-is, a-t-a iɛedda useggas tura.
Axxam n twacult n At Umalu yezga-d d amezwaru ɣef tama tayeffust n ubrid i issekcamen ɣer taddart n Tewrirt.
Tawrirt ur meqqert ara, taxlijt tɛedda-as, taddart ur tuwiḍ ara, d talemmast n tudrin.
Ansa i as-d-tekkiḍ d asawen.
Tebna ɣef tqacuct n yiwet n tiɣilt tamecṭuḥt.
Ɣef waya i as-fkan yimezdaɣ imezwura isem-a n Tawrirt.
Wa isenned ɣef wayeḍ.
I ten-yebḍan ɣef sin n yiḥricen d azrib alemmas yettawin srid ɣer tejmaɛt yellan deg tama meḥsub teqernit n taddart n Tewrirt.
Din i ttnejmaɛen yimezdaɣ n taddart ma tella kra n temsalt i ten-iceɣben ad tt-frun s wawal i d-yettilin gar-asen tal tikkelt mi ara qqimen deg lḥeqq.
Ɣef tama n umalu i d-yettqabalen d tala n taddart.
Tsenned ɣef yiwen n uẓru d ameqqran yuɣalen d yiwen uɣrab n tesqif i as-bnan.
Abrid yettawin ɣur-s yesgesser cwiṭ mi ara d-tekkeḍ syin.
Ma ɣef tama n usammer d yiwen n uxxam d ahrawan i rran at taddart d lǧamaɛ.
Lǧamaɛ n taddart n Tewrirt yesɛa sdat-s yiwen n ubraḥ d ameẓẓyan.
Fergen-t-id ukkuẓ n leswar.
Deg tlemmast n win yessuffuɣen s abrid i tella tewwurt n usɣar n ukerruc mm sin n lelwaḥ.
Syin i d-keččmen diɣ i teffɣen yimẓulla.
Win iḍefren tanila n ugafa ad yerr srid s adrar anda i ttawin yimeksawen n taddart lmal-nsen ad ikes.
Akal i d-yezzin i taddart d tiferkiwin n yimezdaɣ-is.
Deg-s nezmer ad naf ddeqs n tewsatin n yisekla.
Tuget deg-sen d tizemmrin yuwin amur ameqqran.
Syin akkin d tineqlin akked tjunan.
Ma d isekla n Ulmu d uslen i d-yettakken leɛlef i lmal, ẓẓan ɣef leryuf n yiɣewdan deg umkan n yinijel i d-imeqqin anda i as-yehwa.
Tuɣal tikli n Sami tbeddel.
Nekk d aɣerman apuṛtugali.
Netta d aɣerman apuṛtugali.
Nettat d taɣermant tapuṛtugalit.